
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1423 

16 Σεπτεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασηςτου κοινωφελούς ιδρύματος με την 
επωνυμία «ΙΔΡΥΜΑ ΒΑΣΙΛΙΚΗΣ ΚΑΙ ΟΛΓΑΣ ΣΤΑΥ- 
ΡΟΠΟΥΛΟΥ» και κύρωση του οργανισμού αυτού .. 1 

ΑΠΟΦΑΣΕΙΣ 

Τροποποίηση της υπ’ αριθμ. 504/20.11.2002 κοινής 
υπουργικής απόφασης περί «Μέτρων υπέρ των πα¬ 
ραγωγών της χώρας που οι γεωργοκτηνοτροφικές 
και αλιευτικές τους εκμεταλλεύσεις ζημιώθηκαν από 
θεομηνίες και δυσμενείς καιρικές συνθήκες (χιονο¬ 
πτώσεις, παγετούς, πλημμύρες χιονοθύελλες και 
ανεμοθύελλες) κατά τους μήνες Νοέμβριο και Δε¬ 
κέμβριο 2001 καθώς και τον Ιανουάριο 2002». 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΒΑΣΙΛΙΚΗΣ ΚΑΙ ΟΛΓΑΣ ΣΤΑΥΡΟ- 
ΠΟΥΛΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 10.5.1995 ιδιόγραφη διαθήκη του Δημητρίου 
Νικ. Σταυρόπουλου που δημοσιεύθηκε με το υπ’ αριθμ. 
1222/15.3.1996 πρακτικό του Μονομελούς Πρωτοδικείου 
Αθηνών με την οποία συστήθηκε κοινωφελές ίδρυμα με 
την επωνυμία «ΙΔΡΥΜΑ ΒΑΣΙΛΙΚΗΣ ΚΑΙ ΟΛΓΑΣ ΣΤΑΥΡΟ- 
ΠΟΥΛΟΥ» και με έδρα τη Φιλοθέη Αττικής. 

2. Τις διατάξεις των άρθρων: 

α) 95 και 98 του Α.Ν. 2039/1939 (ΦΕΚ Α' 455). 
β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 24.11.2003 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 


και Οικονομικών με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (ΦΕΚ 519 Β'). 

5. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης με την οποία ανατέθηκαν αρμοδιότητες του 
Υπουργού Υγείας και Κοινωνικής Αλληλεγγύης στους Υφυ¬ 
πουργούς Υγείας και Κοινωνικής Αλληλεγγύης (ΦΕΚ517 Β'). 

6. Την υπ’ αριθμ. 33/23.3.2004 απόφαση του Πρωθυ¬ 
πουργού και Υπουργού Πολιτισμού με την οποία ανατέ¬ 
θηκαν αρμοδιότητες στην Αναπληρωτή Υπουργό Πολιτι¬ 
σμού και στους Υφυπουργούς Πολιτισμού (ΦΕΚ 527 Β'). 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών, Υγείας και Κοινωνικής Αλληλεγγύης και Πολιτι¬ 
σμού, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΒΑΣΙΛΙΚΗΣ ΚΑΙ ΟΛΓΑΣ ΣΤΑΥ- 
ΡΟΠΟΥΑΟΥ», η οποία έγινε από το Δημήτριο Νικ. Σταυ- 
ρόπουλο με την από 10.5.1995 ιδιόγραφη διαθήκη του 
που δημοσιεύθηκε με το υπ’ αριθμ. 1222/15.3.1996 πρα¬ 
κτικό του Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
θρησκευμάτων, Υγείας και Κοινωνικής Αλληλεγγύης και 
Πολιτισμού και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΒΑΣΙΛΙΚΗΣ ΚΑΙ ΟΛΓΑΣ ΣΤΑΥ- 
ΡΟΠΟΥΛΟΥ"». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΒΑΣΙΛΙΚΗΣ ΚΑΙ ΟΛΓΑΣ ΣΤΑΥΡΟΠΟΥΛΟΥ», που συστήθη- 

κε από το Δημήτριο Νικ. Σταυρόπουλο με την από 
10.5.1995 ιδιόγραφη διαθήκη του που δημοσιεύθηκε με 
το υπ’ αριθμ. 1222/15.3.1996 πρακτικό του Μονομελούς 
Πρωτοδικείου Αθηνών αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της ανωτέρω 
συστατικής πράξης, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Φιλοθέη Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοποί του ιδρύματος είναι: 

1. Η βράβευση, κάθε δύο χρόνια, έργων που αναφέρο- 
νται πρώτιστα στην Εθνική Αντίσταση 1941-1944 και δευ- 
τερευόντως στην περίοδο 1945-1949, θα απονέμονται δε 
συνολικά τέσσερα (4) βραβεία: 

α) ένα ιστορίας, 

β) ένα για μυθιστόρημα, 

γ) ένα για ποίηση και 

δ) ένα για τις υπόλοιπες τέχνες. 

2. Η διάθεση χρηματικού ποσού ίσου προς το χρηματι¬ 
κό ποσό ενός βραβείου για τη συγκέντρωση και διατήρη¬ 
ση ιστορικού υλικού που αναφέρεται στην περίοδο 1941- 
1949 ή για την οικονομική ενίσχυση αγωνιστών της Εθνι¬ 
κής Αντίστασης που βρίσκονται σε ανάγκη. 

Το τιμητικό δίπλωμα για κάθε βραβείο θα συνοδεύεται 
και από χρηματικό ποσό ίσο προς το ένα δέκατο (1/10) 
των τόκων της περασμένης διετίας. 

Για την υλοποίηση των παραπάνω σκοπών θα διατίθε¬ 
νται οι μισοί τόκοι κάθε διετίας. Οι άλλοι μισοί τόκοι της 
διετίας θα προσαυξάνουν το κεφάλαιο. 

Άρθρο 3 

Περιουσία-Πόροι 

1. Περιουσία του ιδρύματος αποτελείτο προϊόντης εκ¬ 
ποίησης ακινήτου του διαθέτη επί της οδού Άρεως αρ. 
58- Βούλα Αττικής, ποσού οκτακόσιων είκοσι οκτώ χι¬ 
λιάδων εννιακοσίων ενενήντα πέντε ευρώ (828.995,00), 
το οποίο είναι κατατεθειμένο στην ΑΕΡΓΑ ΤΡΑΠΕΖΑ 
ΠΙΣΤΕΩΣ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 
α) Γεώργιο Νικ. Σταυρόπουλο, ως Πρόεδρο 
β) Θεοφάνη Αναστ. Πασπαλιάρη και 
γ) Παντελή Νικ. Λυσσάρη (ή Λισάρη) 


2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, εκτός από τη θέση του Προέδρου την οποία κατα¬ 
λαμβάνει άλλο μέλος της οικογένειας του Προέδρου, η 
κενή θέση συμπληρώνεται με απόφαση των υπολοίπων 
μελών, σύ μφωνα με τις διατάξεις της συστατικής πράξης 
και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τα δύο 
άλλα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
παρόντα είναι δύο μέλη του, από τα οποία υποχρεωτι¬ 
κά, το ένα είναι ο Πρόεδρος ή ο νόμιμος αναπληρωτής 
του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 

αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Συγκροτεί στην αρχή κάθε διετίας, επιτροπή εξ ειδι¬ 
κών, αναγνωρισμένου κύρους, στην οποία υποβάλλονται 
τα, υπό κρίσιν έργα και αποφασίζει για την καταβολή δί¬ 
καιης αμοιβής στα μέλη αυτής. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον πέντε (5) μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 


2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Χορήγηση βραβείων 

1. Η χορήγηση ανά διετία, χρηματικών βραβείων, σύμ¬ 
φωνα με τα αναφερόμενα στο άρθρο 2 «ΣΚΟΠΟΣ» του 
παρόντος , ήτοι από ένα βραβείο: 

α) Ιστορίας (για ιστορική μελέτη, ιστορική μονογραφία, 
ιστορικά δοκίμια, απομνημονεύματα, αυτοβιογραφία, βιο¬ 
γραφίες προσώπων που έλαβαν μέρος στην Εθνική Αντί¬ 
σταση), β) Μυθιστορήματος, γ) Ποίησης και δ) των υπολοί¬ 
πων τεχνών (εικαστικές, θέατρο, κινηματογράφο κ.λπ.). 

2. Κριτήρια για τη βράβευση θα είναι η ποιότητα του έρ¬ 
γου τέχνης, η αλήθεια του και η συμβολή του στην ανά¬ 
δειξη των αρετών αλλά και των αδυναμιών του λαού μας, 
ώστε να προαχθεί η εθνική αυτογνωσία. 

3. Η επιλογή και ανακήρυξη των βραβευομένων θα γίνε¬ 
ται από το Δ.Σ. του ιδρύματος, ύστερα από πρόταση της 
αναφερομένης στο άρθρο 5 του παρόντος, επιτροπή. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ552,τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης βραβείων - οικονομικών 
ενισχύσεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στο Ίδρυμα 
Κρατικών Υποτροφιών με σκοπό τη χορήγηση υποτρο¬ 
φίας, σύμφωνα με τα οριζόμενα στη συστατική του 
πράξη. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών, Υγεί¬ 
ας και Κοινωνικής Αλληλεγγύης και Πολιτισμού αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 6 Σεπτεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡIΕΤΤΑ ΓΙΑΝΝΑΚΟΥ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΠΟΛΙΤΙΣΜΟΥ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ ΠΕΤΡΟΣ ΤΑΤΟΥΛΗΣ 


ΑΠΟΦΑΣΕΙΣ 

Αριθ. 270441 (2) 

Τροποποίηση της υπ’ αριθμ. 504/20.11.2002 κοινής 
υπουργικής απόφασης περί «Μέτρων υπέρ των παρα¬ 
γωγών της χώρας που οι γεωργοκτηνοτροφικές και 
αλιευτικές τους εκμεταλλεύσεις ζημιώθηκαν από θεο¬ 
μηνίες και δυσμενείς καιρικές συνθήκες (χιονοπτώ¬ 
σεις, παγετούς, πλημμύρες χιονοθύελλες και ανεμο¬ 
θύελλες) κατά τους μήνες Νοέμβριο και Δεκέμβριο 
2001 καθώς και τον Ιανουάριο 2002». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», (ΦΕΚΑ 137), όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ Α 154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚΑ38). 

β) Του Ν. 2945/2001 (ΦΕΚ Α 223), άρθρο 4 εδάφιο β', 
όπως αντικαταστάθηκε με το άρθρο 13 Ν. 3074/2002 
(ΦΕΚΑ 296). 

γ) Του άρθρου 28παραγρ. 17του Ν. 3147/2003 «Ρύθμι¬ 
ση θεμάτων αγροτικής γης, επίλυση ζητημάτων αποκατα- 
σταθέντων και αποκαθισταμένων κτηνοτροφών και άλλες 
διατάξεις» (ΦΕΚΑ 135). 

δ) Του άρθρου 22 παρ. 3του Ν. 2362/1995 «ΠερίΔημο¬ 
σίου Λογιστικού, ελέγχου των δαπανών του κράτους και 
άλλες διατάξεις» (ΦΕΚ Α 247). 

ε) Του Ν.Δ/τος 131/1974 «Περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτική παραγωγή» (ΦΕΚ Α 320), όπως τροποποιή¬ 
θηκε και συμπληρώθηκε με τους Ν. 1409/1983 (ΦΕΚ Α 
199), 2538/1997 (ΦΕΚΑ242) και 2512/1997 (ΦΕΚΑ 138). 

στ) Της παρ. 10 του άρθρου 39 του Ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(ΦΕΚΑ 113). 

ζ) Του Π.Δ/τος 81/2002 «Συγχώνευση Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚΑ57). 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

3. Την υπ’ αριθμ. 14650/ΔΙΟΕ85/17.3.2004 (ΦΕΚ Β 519) 
απόφαση του Πρωθυπουργού και Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

4. Το επιχειρησιακό πρόγραμμα «Αγροτική Ανάπτυξη - 
Ανασυγκρότηση της Υπαίθρου 2000-2006» του Γ Κ.Π.Σ. 

5. Τη υπ’ αριθμ. 504/20.11.2002 κοινή απόφαση των 
Υπουργών Γεωργίας και Οικονομικών. 

6. Το υπ’ αριθμ. 12824/1.7.2004 έγγραφο του ΕΛ.Γ.Α. 

7. Το γεγονός ότι δεν προκαλείται πρόσθετη δαπάνη πέ¬ 
ραν εκείνης που έχει ήδη προβλεφθεί με την υπ’ αρθμ. 
504/20.11.2002 κοινή υπουργική απόφαση, αποφασίζου¬ 
με: 

Εγκρίνουμε τη λήψη των πιο κάτω μέτρων υπέρ των πα¬ 
ραγωγών της χώρας που οι γεωργοκτηνοτροφικές και 
αλιευτικές τους εκμεταλλεύσεις ζημιώθηκαν από θεομη- 

νίες και δυσμενείς καιρικές συνθήκες (χιονοπτώσεις, πα¬ 
γετούς, πλημμύρες χιονοθύελλες και ανεμοθύελλες) κα¬ 
τά τη χρονική περίοδο Νοέμβριος 2001 - Ιανουάριος 2002. 

Οι δραστηριότητες για τις οποίες εγκρίνεται η οικονο¬ 
μική ενίσχυση, οι δικαιούχοι, το ύψος των ενισχύσεων, οι 
όροι και προϋποθέσεις χορήγησης των ενισχύσεων και οι 
γενικοί όροι εφαρμογής τους είναι οι ακόλουθες: 

Α. Οι ενισχύσεις που εγκρίνονται αφορούν: 

1. Ενισχύσεις για ανασύσταση. 

2. Ενισχύσεις για απώλεια παραγωγής. 

3. Ενισχύσεις για την αποκατάσταση των ζημιών σε γε- 
ωργοκτηνοτροφικά χτίσματα, θερμοκήπια, αγρούς, κα- 
πνοξηραντήρια, περιφράξεις, τοιχία αντιστήριξης, υπο¬ 
στυλώσεις αμπέλων και ακτινιδίων κ.λπ. 

4. Ενισχύσεις για την αντικατάσταση πτηνών και πλαι- 
σιοκυψελών. 

5. Ενισχύσεις για την αντικατάσταση των δικτύων άρδευ¬ 
σης, των σωλήνων μεταφοράς νερού για άρδευση καλ¬ 
λιεργειών ή ύδρευση ζώων, των δικτύων ελαιοσυλλογής, 
σταφιδόπανων, των μέσων κάλυψης καλλιεργειών κλπ. 

6. Ενισχύσεις για τα αποθηκευμένα γεωργικά προϊόντα 
και ζωοτροφές που καταστράφηκαν. 

7. Ενισχύσεις για την αποκατάσταση των ζημιών σε γε¬ 
ωργικά μηχανήματα, μηχανολογικό, γεωργικό και αλιευ¬ 
τικό εξοπλισμό. 

Β. Δικαιούχοι των ενισχύσεων είναι: 

1. Οι καλλιεργητές καρποφόρων δένδρων, γεωργοί κα¬ 
τά κύρια απασχόληση ή μη, που υπέστησαν σοβαρές ζη¬ 
μιές στο φυτικό τους κεφάλαιο και η ποσοστιαία πραγμα¬ 
τική απώλεια μεταξύ του μέσου όρου απόδοσης και της 
πρώτης παραγωγής μετά την επέλευση των δυσμενών 
καιρικών συνθηκών της χρονικής περιόδου Νοεμβρίου 
2001-Ιανουάριου 2002, υπερβαίνει το 10% και η ποσοστι¬ 
αία πραγματική απώλεια, πολλαπλασιαζόμενη επί τον 
αριθμό των ετών κατά τα οποία σημειώνεται απώλεια πα¬ 
ραγωγής, υπερβαίνει το 30% και είναι κάτοχοι τουλάχι¬ 
στον 10 σοβαρά ζημιωθέντων κατ’ είδος δέντρων και θα 
προβούν σε ανασύσταση των δενδροκαλλιεργειών τους. 

2. Οι καλλιεργητές αμπέλου, ακτινιδίων και μηδικής, γε¬ 
ωργοί κατά κύρια απασχόληση ή μη, που υπέστησαν σο¬ 
βαρές ζημιές στο φυτικό τους κεφάλαιο και η ποσοστιαία 
πραγματική απώλεια μεταξύ του μέσου όρου απόδοσης 
και της πρώτης παραγωγής μετά την επέλευση των δυ¬ 
σμενών καιρικών συνθηκώντης χρονικής περιόδου Νοεμ¬ 
βρίου 2001 -Ιανουάριου 2002, υπερβαίνειτο 10% καιη πο¬ 
σοστιαία πραγματική απώλεια, πολλαπλασιαζόμενη επί 
τον αριθμό των ετών κατά τα οποία σημειώνεται απώλεια 
παραγωγής, υπερβαίνειτο 30% και είναι κάτοχοι τουλάχι¬ 
στον Λ Α στρέμματος αμπέλου, ακτινιδίων ή μηδικής και θα 
προβούν σε ανασύσταση των καλλιεργειών τους. 

Ως σοβαρές ζημιές θεωρούνται αυτές που αφορούν : 

2.1. Ολοκληρωτική καταστροφή των δένδρων, αμπέ¬ 
λων, ακτινιδίων. 

2.2. Πρόκληση βλαβών στον κορμό και καταστροφή 
πρωτογενών, δευτερογενών και λοιπών κλάδων στα δέν¬ 
δρα, τα αμπέλια και τα ακτινίδια. 

2.3. Πρόκληση βλαβών στους πρωτογενείς κλάδους και 
καταστροφή των δευτερογενών και λοιπών κλάδων στα 
δένδρα, τα αμπέλια και τα ακτινίδια. 

2.4. Πρόκληση βλαβών στους δευτερογενείς κλάδους 
και καταστροφή των λοιπών κλάδων στα δένδρα, τα αμπέ¬ 
λια και τα ακτινίδια. 


2.5. Καταστροφή φυτείας μηδικής. 

Ανάλογα με τον τρόπο ανασύστασης που θα εφαρμο¬ 
στεί για την αποκατάσταση των ζημιών, τα καρποφόρα 
δένδρα, τα αμπέλια, τα ακτινίδια και η μηδική κατατάσσο¬ 
νται στις εξής κατηγορίες: 

> Δένδρα, αμπέλια και ακτινίδια των οποίων η ανασύ¬ 
σταση θα γίνει με εκρίζωση και επαναφύτευση. 

> Δένδρα, αμπέλια και ακτινίδια των οποίων η ανασύ¬ 
σταση θα γίνει με κοπή στη βάση του κορμού. 

> Δένδρα, αμπέλια και ακτινίδια των οποίων η ανασύ¬ 
σταση θα γίνει με κοπή των πρωτογενών κλάδων. 

> Δένδρα των οποίων η ανασύσταση θα γίνει με κοπή 
των δευτερογενών κλάδων. 

> Καλλιέργεια μηδικής στην οποία η ανασύσταση θα 
γίνει με επανασπορά. 

3. Από τους πιο πάνω καλλιεργητές οι κατά κύρια απα¬ 
σχόληση γεωργοί και αλιείς, καθώς και ορισμένες άλλες 
κατηγορίες προσώπων (μικροεπαγγελματίες, περιστα- 
σιακοί εργάτες, κ.λπ.) όπως προσδιορίσθηκαν με την υπ’ 
αριθμ. 2748/Θ/27.11.2002 απόφαση του Υπουργού Γεωρ- 
γίας, που πληρούν και τις λοιπές προϋποθέσεις που ανα- 
φέρονται σε αυτήν, δικαιούνται εκτός από την ενίσχυση 
για την ανασύσταση και συμπληρωματική ενίσχυση για 
την απώλεια της παραγωγής. 

Ύψος ενίσχυσης 

Το ύψος της ενίσχυσης για την αποκατάσταση του φυ¬ 
τικού κεφαλαίου (ενίσχυση για ανασύσταση) και για την 
απώλεια της παραγωγής (συμπληρωματική ενίσχυση) 
αναφέρεται αναλυτικά στον Πίνακα που ακολουθεί. 


Πίνακας 

Χορηγούμενων ενισχύσεων για αποκατάσταση 
και για απώλεια παραγωγής 
(τιμές σε ευρώ) 


Αποκατάσταση φυτικού κεφαλαίου (ενίσχυση για ανασύσταση) 


Για εκρίζωση και επαναφύτευση 

Ελαιόδενδρα, εσπεριδοειδή, συκιές, φιστικιές 

Λοιπά καρποφόρα δένδρα 

Αμπέλια 

Ακτινίδια 

Μηδική (επανασπορά) 

Γ ια κοπή στη βάση του κορμού 

Ελαιόδενδρα, εσπεριδοειδή, συκιές, φιστικιές 

Λοιπά καρποφόρα δένδρα 

Αμπέλια 

Ακτινίδια 

Γ ια κόψιμο των πρωτογενών κλάδων 

Ελαιόδενδρα, εσπεριδοειδή, συκιές, φιστικιές 

Λοιπά καρποφόρα δένδρα 

Αμπέλια 

Ακτινίδια 

Γ ια κόψιμο των δευτερογενών κλάδων 
Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 


δένδρο μέχρι 18 
δένδρο μέχρι 12 
στρέμμα μέχρι 1000 
στρέμμα μέχρι 1000 
στρέμμα μέχρι 40 


δένδρο μέχρι 12 
δένδρο μέχρι 9 
στρέμμα μέχρι 180 
στρέμμα μέχρι 180 


δένδρο μέχρι 7 
δένδρο μέχρι 4 
στρέμμα μέχρι 120 
στρέμμα μέχρι 120 


δένδρο Μέχρι 5 
δένδρο Μέχρι 3 


Απώλεια παραγωγής (Συμπληρωματική ενίσχυση) 

Γ ια εκρίζωση και επαναφύτευση 

Ελαιόδενδρα, εσπεριδοειδή, συκιές, φιστικιές δένδρο Μέχρι 40 
Λοιπά καρποφόρα δένδρα δένδρο μέχρι 30 

Αμπέλια (οινοποιίας) με επαναφύτευση στον ίδιο αγρό στρέμμα μέχρι 830 
Αμπέλια (επιτραπέζια) με επαναφύτευση στον ίδιο αγρό στρέμμα μέχρι 1250 
Αμπέλια (οινοποιίας) με επαναφύτευση σε νέο αγρό στρέμμα μέχρι 600 
Αμπέλια (επιτραπέζια) με επαναφύτευση σε νέο αγρό στρέμμα μέχρι 800 

Ακτινίδια με επαναφύτευση στον ίδιο αγρό 
Ακτινίδια με επαναφύτευση σε νέο αγρό 
Για κοπή στη βάση του κορμού 
Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 
Αμπέλια (οινοποιίας) 

Αμπέλια (επιτραπέζια) 

Ακτινίδια 

Για κόψιμο των πρωτογενών κλάδων 
Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 
Αμπέλια (οινοποιίας) 

Αμπέλια (επιτραπέζια) 

Ακτινίδια 

Για κόψιμο των δευτερογενών κλάδων 
Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 


στρέμμα μέχρι 1790 
στρέμμα μέχρι 1300 

δένδρο μέχρι 30 
δένδρο μέχρι 26 
στρέμμα μέχρι 300 
στρέμμα μέχρι 400 
στρέμμα μέχρι 650 

δένδρο μέχρι 21 
δένδρο μέχρι 17 
στρέμμα μέχρι 200 
στρέμμα μέχρι 250 
στρέμμα μέχρι 300 

δένδρο μέχρι 14 
δένδρο μέχρι 10 


Τρόποι χορήγησης συμπληρωματικής ενίσχυσης 

Η συμπληρωματική ενίσχυση για την απώλεια της πα¬ 
ραγωγής θα καταβληθεί για τα καρποφόρα δέντρα σε 
τέσσερις (4) ετήσιες δόσεις όταν πρόκειται για εκρίζωση 
και επαναφύτευση ή κοπή στη βάση του κορμού, σε τρεις 
(3) ετήσιες δόσεις για κόψιμο των πρωτογενών κλάδων 
και σε δύο (2) ετήσιες δόσεις για κοπή των δευτερογενών 
κλάδων. 

Στα αμπέλια ή ακτινίδια η ενίσχυση θα καταβληθεί σε 
τέσσερις (4) ετήσιες δόσεις για εκρίζωση και επαναφύ¬ 
τευση στον ίδιο αγρό, σε τρεις (3) ετήσιες δόσεις για εκρί¬ 
ζωση και επαναφύτευση σε νέο αγρό ή κοπή στη βάση του 
κορμού και σε δύο (2) ετήσιες δόσεις για κοπή των πρω¬ 
τογενών κλάδων. 

4. Οι γεωργοκτηνοτρόφοι και οι αλιείς που η παραγωγή 
τους (φυτική, κτηνοτροφική, αλιευτική) ζημιώθηκε κατά 
είδος προϊόντος σε ποσοστό 20% και πάνω για τις μειονε¬ 
κτικές περιοχές και 30% και πάνω για τις λοιπές περιοχές 
της χώρας, σε σχέση με τη μέση απόδοση, όπως αυτή 
αναγράφεται στους σχετικούς συνημμένους πίνακες που 
διαβιβάστηκαν στις αρμόδιες υπηρεσίες της Ευρωπαϊκής 
Επιτροπής. 

Σημειώνεται ότι από την κτηνοτροφική παραγωγή κα¬ 
λύπτεται μόνον η απώλεια γάλακτος αιγών και προβάτων. 

Το ύψος της χορηγούμενης οικονομικής ενίσχυσης εί¬ 
ναι ίσο με το 50% της αξίας της παραγωγής που έχασαν. 

5. Οι γεωργοκτηνοτρόφοι των οποίων τα γεωργοκτηνο- 
τροφικά κτίσματα, θερμοκήπια, αγροί, καπνοξηραντήρια, 
περιφράξεις, τοιχία αντιστήριξης, υποστυλώσεις αμπέ¬ 
λων, ακτινιδίων κλπ ζημιώθηκαν σε ποσοστό 10% και πά¬ 
νω και θα προβούν σε ανακατασκευή ή επισκευή αυτών. 
Το ύψος της χορηγούμενης οικονομικής ενίσχυσης είναι 
ίσο με το 70% της δαπάνης ανακατασκευής ή επισκευής. 

6. Οι πτηνοτρόφοι και μελισσοτρόφοι που θα αντικατα¬ 
στήσουν τα πτηνά και τις πλαισιοκυψέλες υπό τις εξής 
προϋποθέσεις: 

6.1. Προκειμένου περί πτηνών, εφόσον αποτελούν συ¬ 
γκροτημένη εκμετάλλευση που περιλαμβάνει διακόσια 
(200) πτηνά ή 3 στρουθοκαμήλους, το δε ποσοστό των 
απωλειών είναι 20% και πάνω για τις μειονεκτικές περιο¬ 
χές και 30% και πάνω για τις λοιπές περιοχές της χώρας, 
επί του συνολικού αριθμού των εκτρεφομένων κατ’ είδος 
πτηνών. 

6.2. Προκειμένου περίπλαισιοκυψελών με σμήνος, εφό¬ 
σον αυτά αποτελούν συγκροτημένη εκμετάλλευση με δέ¬ 


κα (10) τουλάχιστον πλαισιοκυψέλες με σμήνος κατά πε¬ 
ρίπτωση, το δε ποσοστό των απωλειών είναι 20% και πά¬ 
νω για τις μειονεκτικές περιοχές και 30% και πάνω για τις 
λοιπές περιοχές της χώρας επί του συνολικού αριθμού 
των διατηρουμένων πλαισιοκυψελών με σμήνος. 

Τ ο ύψος της ενίσχυσης θα είναι ίσο με το 80% της αξίας 
των ζημιωθέντων πτηνών ή πλαισιοκυψελών. 

7. Οι γεωργοκτηνοτρόφοι που τα δίκτυα άρδευσης, οι 
σωλήνες μεταφοράς νερού για άρδευση καλλιεργειών ή 
ύδρευση ζώων, τα δίχτυα ελαιοσυλλογής, τα ελαιόπανα 
και τα μέσα κάλυψης των καλλιεργειών τους ζημιώθηκαν 
σε ποσοστό 10% και πάνω και θα προβούν σε αντικατά¬ 
σταση αυτών. 

Το ύψος της ενίσχυσης θα είναι ίσο με το 70% της δα¬ 
πάνης αντικατάστασης. 

8. Οι γεωργοκτηνοτρόφοι που τα αποθηκευμένα γεωρ¬ 
γικά προϊόντα και ζωοτροφές ζημιώθηκαν σε ποσοστό, 
κατ'είδος, 20% και πάνω για τις μειονεκτικές περιοχές και 
30% και πάνω για τις λοιπές περιοχές της χώρας, σε σχέ¬ 
ση με τα συνολικά αποθέματά τους, όταν αυτά προέρχο¬ 
νται εξ αγοράς ή σε σχέση με τη συνολική τους παραγω¬ 
γή όταν προέρχονται εξ ιδίας παραγωγής. 

Το ύψος της χορηγούμενης οικονομικής ενίσχυσης εί¬ 
ναι ίσο με το 60% της αξίας των ζημιωθέντων αποθηκευ- 
μένων προϊόντων και ζωοτροφών. 

9. Οι γεωργοκτηνοτρόφοι που τα γεωργικά μηχανήμα¬ 
τα, ο μηχανολογικός, γεωργικός και αλιευτικός εξοπλι¬ 
σμός τους ζημιώθηκαν σε ποσοστό 10% και πάνω. 

Το ύψος της χορηγούμενης ενίσχυσης είναι ίσο με το 
70% της δαπάνης αποκατάστασης των ζημιών. 

10. Δικαιούχοιτωνενισχύσεωντωνπαραγράφων4,5,6, 
7,8 και 9 είναι οι κατά κύρια απασχόληση γεωργοί, καθώς 
και ορισμένες άλλες κατηγορίες προσώπων (μικροεπαγ- 
γελματίες, περιστασιακοί εργάτες κλπ) όπως προσδιορί¬ 
σθηκαν στη με αριθ. 2748/Θ/27.11.2002 απόφαση του 
Υπουργού Γεωργίας, και πληρούν και τις λοιπές προϋπο¬ 
θέσεις που αναφέρονται σ’ αυτή. 

Ε. ΔΙΑΔΙΚΑΣΤΙΚΑ 

1. Ο καθορισμός των δικαιούχων και η καταβολή των 
αναφερομένων οικονομικών ενισχύσεων θα γίνει από τον 
ΕΛ.Γ.Α. βάσει των στοιχείων εξατομίκευσης των ζημιών 
και διαπίστωσης της αποκατάστασης αυτών. 

Αποκλείονται των αναφερομένων οικονομικών ενισχύ¬ 
σεων οι αγρότες: 

1.1. Που πήραν ή θα πάρουν άμεσα ή έμμεσα οικονομι¬ 
κή ενίσχυση από άλλο φορέα του Δημοσίου για ζημιά που 
περιλαμβάνεται στην παρούσα, εφόσον αυτή είναι ίση ή 
μεγαλύτερη από αυτήν που προβλέπεται στην παρούσα 
απόφαση, άλλως χορηγείται σ’ αυτούς η διαφορά ώστε 
το άθροισμα των διαφόρων οικονομικών ενισχύσεων να 
μην υπερβαίνει την προβλεπόμενη στην απόφαση αυτή 
οικονομική ενίσχυση. 

1.2. Που εξ αιτίας αδράνειας ή αμέλειάς τους υπέστη¬ 
σαν ζημιά ή υπήρξε επέκταση αυτής. 

2. Οι αναφερόμενες στην παρούσα απόφαση οικονομι¬ 
κές ενισχύσεις θα χορηγούνται στο σύνολό τους εφόσον 
δεν υπερβαίνουν το 100% του κόστους ανασύστασης ή 
της απώλειας εισοδήματος (αφού αφαιρεθούν τυχόν δα¬ 
πάνες που δεν πραγματοποιήθηκαν ή δεν θα πραγματο¬ 
ποιηθούν), ή της δαπάνης αποκατάστασης των ζημιών ή 
αντικατάστασης των ζημιωθέντων πτηνών και πλαισιοκυ- 
ψελών (κυψελών με πλαίσια ή μη). 

Για να αποφευχθεί η υπεραντιστάθμιση, το ποσό της κα¬ 
ταβλητέας ενίσχυσης στην περίπτωση της απώλειας πα¬ 
ραγωγής, δεν θα υπερβαίνει τη μέση απόδοση αναφοράς 
(έτη 1997-1999), όπως αυτή αναγράφεται στους σχετι¬ 
κούς πίνακες που διαβιβάστηκαν στις αρμόδιες υπηρε¬ 
σίες της Ευρωπαϊκής Επιτροπής, πολλαπλασιαζόμενη επί 
τη μέση τιμή κατά την ίδια περίοδο μείον την πραγματική 
παραγωγή του έτους 2002, πολλαπλασιαζόμενη επί τη 
μέση τιμή για το έτος αυτό. Τ ο ποσό της ενίσχυσης θα μει¬ 
ώνεται επίσης κατά το ποσό των όποιων καταβολών απευ¬ 
θείας ενισχύσεων. 

3. Οι ενταγμένοι στο υπόψη πρόγραμμα δικαιούχοι ανα¬ 
λαμβάνουν την υποχρέωση να αποδέχονται οποιοδήποτε 
έλεγχο και υποδείξεις που θα γίνονται από τις αρμόδιες 
Εθνικές ή Κοινοτικές Υπηρεσίες, άλλως θα επιστρέφουν 
εντόκως τα καταβληθέντα ποσά των ενισχύσεων. 

4. Η επιστροφή των αχρεωστήτως καταβληθέντων πο¬ 
σών θα γίνεται σύμφωνα μετιςδιατάξειςτου Ν.Δ. 356/1974 
περί «κώδικα εισπράξεως Δημοσίων εσόδων» και την κοι¬ 
νή υπουργική απόφαση 907/2003 «Ανάκτηση αχρεωστή¬ 
τως και παρανόμως καταβληθέντων ποσών, στο πλαίσιο 
του Γ ΚΠΣ», όπως κάθε φορά ισχύουν. 

5. α. Ο Υπουργός Αγροτικής Ανάπτυξης και Τροφίμων, 
με αποφάσεις του μπορεί να καθορίζει: 

• Τους δικαιούχους, τα απαραίτητα δικαιολογητικά και 
τον τρόπο πληρωμής των αναφερομένων οικονομικών 
ενισχύσεων. 

• Το μέγιστο αριθμό ανασυσταθέντων δένδρων, καθώς 
και στρεμμάτων αμπέλου, ακτινιδιάς και μηδικής που θα 
ενισχυθούν κατά εκμετάλλευση. 

• Το ανώτατο και κατώτατο ποσό ενίσχυσης κατά δρα¬ 
στηριότητα και δικαιούχο. 

• Την κλίμακα κατηγοριοποίησης των χορηγούμενων 
ενισχύσεων (ανασύστασης και συμπλήρωσης απώλειας 
παραγωγής) των καρποφόρων δένδρων, αμπέλων και 
ακτινιδίων ανάλογα της παραγωγικότητας αυτών. 

• Τις κατηγορίες των προϊόντων που υπάγονται στην 
απώλεια της φυτικής, κτηνοτροφικής και αλιευτικής πα¬ 
ραγωγής. 

• Κάθε άλλη λεπτομέρεια εφαρμογής της παρούσας 
απόφασης. 

β. Ο Υπουργός Αγροτικής Ανάπτυξης και Τροφίμων 
μπορεί, μεαποφάσειςτου, σε ορισμένες ειδικές περιπτώ¬ 
σεις που κρίνει απαραίτητο να προσδιορίζει (αναλογικά) 
το ποσό ή το ποσοστό των ενισχύσεων στα πλαίσια του 
προϋπολογισμού που έχει εγκριθεί για κάθε δραστηριό¬ 
τητα και των ποσοστών ενίσχυσης που προβλέπονται 
στην παρούσα απόφαση. 


6. Στις περιπτώσεις που οι δικαιούχοι ενισχύσεων είχαν 
ασφαλιστεί σε ασφαλιστικό φορέα, τότε η ενίσχυση που 
προβλέπεται με την παρούσα απόφαση χορηγείται στο 
σύνολό της, εφόσον το άθροισμα της αποζημίωσης, που 
καταβάλλεται από τον ασφαλιστικό φορέα και της οικο¬ 
νομικής ενίσχυσης που καταβάλλεται από το πρόγραμμα 
δεν υπερβαίνει το 100% της ζημιάς, άλλως αυτή μειώνε¬ 
ται αναλογικά. 

7. Σε περίπτωση που αγρότης πήρε μέρος της παραγω¬ 
γής του, πριν συμβούν οι θεομηνίες και οι δυσμενείς και¬ 
ρικές συνθήκες, η οικονομική ενίσχυση για την απώλεια 
παραγωγής θα μειωθεί αναλογικά. 

8. Εφόσον η αποκατάσταση των ζημιών αφορά εκρίζω- 
ση και επαναφύτευση ή κοπή στη βάση του κορμού, τότε 
ο δικαιούχος αναλαμβάνει την υποχρέωση να πραγματο¬ 
ποιεί την επαναφύτευση ή τον εμβολιασμό με ενδεικνυό- 
μενες ποικιλίες και πάντα με τη σύμφωνη γνώμη της 
Δ/νσης Γεωργίας ή Αγροτικής Ανάπτυξης. 

9. Τα παραστατικά, όπου αυτά είναι απαραίτητα, που 
προσκομίζουν οι ζημιωθέντες παραγωγοί για να πάρουν 
τις προβλεπόμενες οικονομικές ενισχύσεις, γίνονται δε¬ 
κτά εφόσον έχουν ημερομηνία μεταγενέστερη της ημε¬ 
ρομηνίας που συνέβη η ζημιά. 

10. Το κόστος στο οποίο δεν υπεβλήθη ο δικαιούχος 
εξαιτίας της ζημιάς που προκλήθηκε στις καλλιέργειες 
(μη πραγματοποίηση της συγκομιδής, κλπ.) θα ληφθεί 
υπόψη κατά τον υπολογισμό της ενίσχυσης. 

11. Εφόσον διαπιστωθεί ότι οι απώλειες της παραγωγής 
ήταν μικρότερες από 20% στις μειονεκτικές περιοχές ή 
30% στις λοιπές περιοχές θα ανακτηθούν οι οικονομικές 
ενισχύσεις που έχουν χορηγηθεί στους πληγέντες παρα¬ 
γωγούς. 

12. Το πεδίο εφαρμογής του προγράμματος θα περιο¬ 
ριστεί στον κατάλογο των προϊόντων που έχει ήδη υπο¬ 
βληθεί στις υπηρεσίες της Ε.Ε. 

13. Η αποκατάσταση των ζημιών, βάσει των ανωτέρω, 
θα πρέπει να ενεργηθεί σε αποκλειστική προθεσμία 5 
ετών από την ημερομηνία ζημιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Π. ΔΟΥΚΑΣ - ΧΡΗΣΤΟΣ ΦΩΛΙΑΣ Σ. ΤΣΙΤΟΥΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βΐ.9 γ - θ-γπ3Μ: \λ/θ 6 ιτι 351 θγ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίαχ :210- 9472556 ϊηΙθΓΠβΙ : ίιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































